สวัสดีค่ะ คือ ประจำเดือน มาเมื่อ 19-21 แล้ว เมื่อวันที่ 31 ได้ทานยาคุมฉุกเฉินภายในหนึ่งชั่วโมง หลังมีเพศสัมพันธ์ (ไม่ใส่ถุง หลั่งนอก) และวันนี้ (4) ได้มีเลือดออกมาประมานเยอะพอสมควร แต่มีสีแดงอ่อนจาง จะใช่เลือดล้างหน้าเด็กมั้ยคะ
สวัสดีค่ะ pillofour,หากได้ทานยาคุมฉุกเฉินภายใน 1 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ดังนั้น การมีเลือดออกมาในวันที่ 4 ส.ค. หลังจากทานยาไป 4 วันดังกล่าว จึงน่าจะเป็นเลือดที่เกิดจากผลของยาคุมกำเนิดได้ ไม่ใช่เลือดประจำเดือน เนื่องจากประจำเดือนเพิ่งหมดไปประมาณ 2 สัปดาห์สำหรับเลือดล้างหน้าเด็กนั้น มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน เลือดล้างหน้าเด็กจะมีปริมาณที่น้อย สีออกแดงจางๆ และจะออกเพียงแค่ 1-2 วัน ดังนั้น การมีเลือดออกที่ 4 วันหลังมีเพศสัมพันธ์และมีปริมาณที่เยอพพอสมควร จึงไม่น่าใช่เลือดล้างหน้าเด็กค่ะ